Ο **Ντεβλέτ Μπαχτσελί** (τουρκικά: *Devlet Bahçeli*) (γεννηθείς την 1η Ιανουαρίου 1948) είναι Τούρκος οικονομολόγος, πολιτικός, και πρόεδρος του κόμματος Εθνικιστικής Δράσης.   

Ο Μπαχτσελί θεωρείται ο ηγέτης της διαβόητης υπερεθνικιστικής οργάνωσης των Γκρίζων Λύκων, και το κόμμα του, ο πολιτικός βραχίονας της οργάνωσης.

Συνοπτική παρουσίαση
--------------------

Έχει σπουδάσει στο Οικονομικό Πανεπιστήμιο του Γκαζί στην Άγκυρα μέχρι το 1987 και υπηρέτησε ως αντιπρόεδρος της κυβέρνησης συνασπισμού του Μπουλέντ Ετζεβίτ (1999-2002). Εκπρόσωπος της επαρχίας Οσμανίγιε, είναι βουλευτής στην Μεγάλη Εθνοσυνέλευση της Τουρκίας από τις 22 Ιουλίου 2007. 

Το 1987, ο Ντεβλέτ Μπαχτσελί έγινε μέλος του εθνικιστικής παράταξης της Τουρκίας, η οποία τον Ιανουάριο του 1993 ίδρυσε τον πολιτικό φορέα της ιδεολογίας της, το MHP. Μετά το θάνατο του ηγέτη της παράταξης Αλπαρσλάν Τουρκές, τον Ιούλιο του 1997, ανέλαβε την ηγεσία του κόμματος. 

Στις γενικές εκλογές του 2007, ο Ντεβλέτ Μπαχτσελί ήταν υποψήφιος του συνδυασμού στην επαρχία Οσμανίγιε, καταφέρνοντας να εκλεγεί βουλευτής. 
Το ίδιο συνέβη και στις εκλογές του 2011 .

Το 2017 υποστήριξε τις θέσεις του Προέδρου Ρετζέπ Ταγίπ Ερντογάν σε σχέση με τις συνταγματικές αλλαγές, που κατοχυρώθηκαν με το δημοψήφισμα του ίδιου έτους. Έκτοτε, η συνεργασία των δυο κομμάτων είναι στενή, μέσω του κοινού εκλογικού συνασπισμού της «Λαϊκής Συμμαχίας», και ο Μπαχτσελί έχει στηρίξει δημόσια πολλές από τις πολιτικές του σημερινού Προέδρου.

Ο Μπαχτσελί κατά την επίσημη παρουσίαση των θέσεων του κόμματος για τις εκλογές του 2018

Αμφιλεγόμενες απόψεις
---------------------

Το 2015 όταν ένα εστιατόριο Ουιγούρων δέχτηκε επίθεση από Τούρκους εθνικιστές (οι οποίοι μεταξύ άλλων επιτέθηκαν σε αρκετούς τουρίστες από τη Νότια Κορέα, θεωρώντας τους Κινέζους  ο Μπαχτσελί δικαιολόγησε τις πράξεις, αναρωτούμενος *«Ποια είναι η διαφορά μεταξύ ενός Κορεάτη και ενός Κινέζου ούτως ή άλλως; Και οι δύο έχουν σχιστά μάτια, κάνει κάποια διαφορά;»*

Έχει επικριθεί για τους δεσμούς που διατηρεί με τον Alaattin Çakıcı, αρχηγό εγκληματικής οργάνωσης, από τα κύρια μέλη της τουρκικής Μαφίας. Ο Μπαχτσελί, δεν δίστασε να υπερασπιστεί τον Çakıcı, ως ένθερμο Τούρκο πατριώτη, που έχει προσφέρει πολλές υπηρεσίες στο έθνος.

Έχει υποστηρίξει επανειλημμένως το ορθό της βίαιης εκδίωξης των Αρμενίων από τις ιδιαίτερες πατρίδες τους το 1915 και 1916, ως μέτρο επιβεβλημμένο, δεδομένων των συνθηκών, για την προστασία του κράτους. Έχει αρνηθεί εκτός από τη γενοκτονία των Αρμενίων, και όλες τις άλλες εκτοπίσεις ή σφαγές χριστιανικών πληθυσμών.

Παραπομπές
----------

1. ↑  (Γερμανικά) *Munzinger Personen*. 00000022982. Ανακτήθηκε στις 9  Οκτωβρίου 2017.
2. ↑  «AK Party ratchets up rhetoric on bilingual and autonomy debate». *Today's Zaman*. 24 Δεκεμβρίου 2010. Αρχειοθετήθηκε από το πρωτότυπο στις 25 Δεκεμβρίου 2010. Ανακτήθηκε στις 25 Δεκεμβρίου 2010.
3. ↑
4. ↑
5. ↑  «24. Dönem Milletvekilleri Listesi (**Osmaniye**)» (στα Τουρκικά). Grand National Assembly of Turkey. Αρχειοθετήθηκε από το πρωτότυπο στις 23 Φεβρουαρίου 2011. Ανακτήθηκε στις 15 Ιουλίου 2011.
6. ↑  «Türkiye Büyük Millet Meclisi 24. Dönem Milletvekili (**Devlet Bahçeli**/**Osmaniye**)» (στα Τουρκικά). Grand National Assembly of Turkey. Αρχειοθετήθηκε από το πρωτότυπο στις 14 Φεβρουαρίου 2015. Ανακτήθηκε στις 15 Ιουλίου 2011.
7. ↑  «Seçimler: 22 Temmuz 2007 XXIII. Dönem Milletvekili Genel Seçimi : Seçim Çevreleri Toplu Sonuçları (Osmaniye ili seçim çevresi)» (στα Τουρκικά). Yüksek Seçim Kurulu Baskanlıgınca. 22 Ιουλίου 2007. Αρχειοθετήθηκε από το πρωτότυπο στις 21 Ιουλίου 2011. Ανακτήθηκε στις 20 Ιουλίου 2011.
8. ↑  «Osmaniye ili seçim çevresi» (PDF) (στα Τουρκικά). Yüksek Seçim Kurulu Baskanlıgınca. 22 Ιουνίου 2011. Αρχειοθετήθηκε από το πρωτότυπο (PDF) στις 5 Απριλίου 2016. Ανακτήθηκε στις 15 Ιουλίου 2011.
9. ↑  «Demonstrators throw eggs at Dutch consulate in protest against Russia». *Today's Zaman* (Istanbul). November 21, 2015. . [*νεκρός σύνδεσμος*]
10. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Αυγούστου 2017. Ανακτήθηκε στις 19 Δεκεμβρίου 2018.
11. ↑  «Outrage after Turkish politician excuses attack on 'slitty-eyed' tourists». *Channel NewsAsia* (ISTANBUL). 9 Jul 2015. Αρχειοθετήθηκε από το πρωτότυπο στις 2015-10-22. .
12. ↑  «Outrage after Turkish politician excuses attack on 'slitty-eyed' tourists». *The Daily Star*. Jul 8, 2015. Αρχειοθετήθηκε από το πρωτότυπο στις 2017-07-12. .
13. ↑  Agence France Presse (Jul 8, 2015). «Outrage after Turkish politician excuses attack on 'slitty-eyed' tourists». *The Daily Star*. Αρχειοθετήθηκε από το πρωτότυπο στις 2017-07-12.. Ανακτήθηκε στις 2018-12-19.
14. ↑  «'There are no genocides, massacres in history of Turkish nation'». *www.aa.com.tr*. Ανακτήθηκε στις 16 Αυγούστου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 160212541
* LCCN: n98951790
* GND: 142841978
* SUDOC: 199755175

 |

 |